stanford-oval/wikipedia huggingface dataset:
ראג'פוטנה
גאוגרפיה

השטח של ראג'פוטנה מוערך ב-343,328 קמ"ר ומתחלק לשתי חלוקות גאוגרפיות:
אזור צפונית-מערבית לרכס ארוואלי הכולל חלק ממדבר טהאר ההודי הגדול, עם מאפיינים של אזור חולי וצחיח.
אזור גבוה יותר מדרום-מזרח לרכס ארוואלי, הפורה יותר בהשוואה לאזור השני.
האזור כולו יוצר את ארץ הגבעות והרמה בין המישורים הצפוניים של הודו לבין הרמה הראשית של חצי האי הודו.
המעבר לראג'סטאן

השטח כלל 23 נסיכויות, כשרוב הנסיכים השליטים היו ראג'פוטים, צאצאים של קשטרייה מהאזור ההיסטורי של ראג'פוטנה, שהחלו להיכנס לאזור במאה השביעית. ג'ודפור, ג'איסלמר (אנ'), ביקאנר (אנ'), ג'איפור ואודאיפור היו המדינות הגדולות ביותר. בשנת 1947 התבצעה אינטגרציה של מדינות אלו בשלבים שונים, וכתוצאה מכך קמה מדינת ראג'סטאן. חלק מהאזורים הישנים של דרום-מזרח ראג'פוטנה הם כיום חלק ממאדהיה פרדש וחלק מהאזורים בדרום-מערב הם כיום חלק מגוג'ראט.
הערות שוליים

1 2 3  "Rajputana". Encyclopædia Britannica.
↑  Bose, Manilal (1998), Social Cultural History of Ancient India. Concept Publishing Company. p. 27. ISBN 978-81-702-2598-0.
↑  R.C. Majumdar (1994). Ancient India. Motilal Banarsidass. p. 263. ISBN 8120804368.
קרחון הקטוריה

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  65°03′00″S 61°31′00″W﻿ / ﻿65.05°S 61.51666667°W﻿ / -65.05; -61.51666667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון הקטוריה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון הקטוריה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הקטוריה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הקטוריה
 
קרחון הקטוריה (באנגלית: Hektoria Glacier) הוא קרחון בחוף המזרחי של חצי האי האנטארקטי, בארץ גרהאם שבאנטארקטיקה.
הקרחון זורם לכיוון דרום מהר ג'ונסטון, בין הר קוונדארי ורכס זאגראוס, לתוך מפרצון וון, בין קרחון ברניצה שממערב לו, וקרחון גרין שממזרח לו.
הקרחון מתנשא לגובה של 351 מטרים מעל פני הים.
בשל התמוטטות חלק B של מדף הקרח לארסון בשל התחממות כדור הארץ, התגבר קצב הזרימה של הקרחון ב-14 מ"מ ליום.
היסטוריה > מקור השם

סר יוברט וילקינס, אשר טס מעל האזור בטיסתו מה- 20 בדצמבר 1928, קרא לאזור הקרחון "פיורד הקטוריה", על שמה של האונייה הקטוריה אשר הביאה אותו לאי דספשן.
בעקבות הסקר שנעשה על ידי סקר שטחי חסות איי פוקלנד בשנת 1947, לא נמצאו במקום פיורדים.
בסקר נוסף שנערך על ידי סקר שטחי חסות איי פוקלנד בשנית 1955, נמצאו שני "קרחונים ארוכים" ושני "קרחונים קצרים" אליהם התכוון וילקינס, ושמות ה"פיורדים" ניתנו להם.
לקריאה נוספת

• Christine Petersen, , P 57
רובין ווקר

| --- | --- |
אין תמונה חופשית
 לידה:  1 ביולי 1959 (בת 65) אלורה, אוסטרליה 
 מדינה:  אוסטרליה 
 השכלה:  אוניברסיטת קווינסלנד 
 השתייכות:  הצי המלכותי האוסטרלי 
 דרגה:  אדמירל משנה 
 עיטורים
 חבר מסדר אוסטרליה (26 בינואר 2010) 
 
אדמירל משנה רובין מרגרט ווקר, AM (נולדה ב-1 ביולי 1959) היא רופאה אוסטרלית וקצינה בכירה בדימוס של הצי המלכותי האוסטרלי (RAN). ווקר הפכה לאדמירלית הראשונה ב-RAN כאשר מונתה למנתחת הכללית של כוחות ההגנה של אוסטרליה (ADF) ב-16 בדצמבר 2011.
כמנתחת כללית, ווקר פיקדה על פיקוד הבריאות המשותף (JHC) עד פרישתה בדצמבר 2015. מרשל אוויר משנה טרייסי סמארט מונתה כמחליפה שלה כמפקדת פיקוד הבריאות המשותף.
הערות שוליים

↑  Singh 2010
↑  "First female Admiral for the Royal Australian Navy". Defence News. Australian Government – Department of Defence. 16 בדצמבר 2011. {{cite web}}:  (עזרה)
↑  "Navy appoints first female Admiral". ABC News. abc.net.au. 15 בדצמבר 2011. {{cite news}}:  (עזרה)
↑  Joint Health Command, www.defence.gov.au; About Joint Health Command, www.defence.gov.au
רחמים ישראלי

| --- | --- |
אין תמונה חופשית
 לידה:  2 בספטמבר 1942 מוסול, עיראק 
 פטירה:  1 בדצמבר 1993 (בגיל 51) 
 מדינה:  ישראל 
 
רחמים ישראלי (2 בספטמבר 1942 – 1 בדצמבר 1993) היה צלם עיתונות ישראלי.
ביוגרפיה

רחמים ישראלי נולד במוסול שבעיראק בשנת 1942 לשרה ישראלי ולמצליח בן מיכאל, בנם השלישי מבין ארבעה אחים. בשנת 1952 עלה עם משפחתו ארצה, שם התגוררו בירושלים.
לאחר שירותו הצבאי בחיל השריון נסע לאמסטרדם שהולנד ללמוד צילום בבית הספר "קודאק" ושם השתקע במשך 6 שנים.
בחזרתו ארצה בשנת 1968 החל לעבוד כצלם עיתונות. באותה שנה פגש את אירן סומר, ילידת הולנד שעלתה ארצה והשניים התחתנו בינואר 1971 בבית הכנסת בעיר מאסטריכט שבהולנד ולהם נולדו שתי בנות.
ישראלי תיעד וסיקר במשך 25 שנה במצלמותיו את העיתונות הישראלית בכלל ובירושלים בפרט, עד שחייו נגדעו בגיל 50 לאחר מאבק במחלת הסרטן.
עבודתו כצלם

ישראלי עבד כצלם עיתונות עצמאי בין השנים 1968 ועד למותו ב-1993, הוא צילם בעיקר בעיר ירושלים, אך צילם גם אירועים אחרים שהתרחשו בישראל ומחוץ לישראל. הוא נמנה עם המשלחת הראשונה שנסעה למצרים מיד לאחר הסכמי השלום כדי להביא תמונות מהאירוע.
הוא הרבה לסקר את אירועי הכנסת, ספורט, הפגנות, בחירות, ראשי עירייה, מלחמות ישראל, התיישבות חדשה, מגזרים שונים בחברה הישראלית, אירועי פח"ע ומשטרה, נשיאי ישראל, תרבות, ראשי ממשלה ושרים, אישים חשובים בתרבות הישראלית והעולמית.
הנצחה

בשנת 2000 נחנך רחוב "הצלם רחמים" בשכונת רמת שרת בירושלים, במעמד ראש עיריית ירושלים אהוד אולמרט ובשנת 2021 נחנך גן שעשועים "גן הצלם רחמים" בשכונת רמת שרת במעמד ראש עיריית ירושלים מר משה ליאון.
ראג'נאת' סינג

ראג'נאת' סינג (בהינדי: राजनाथ सिंह ‏האזנהקובץ:Rajnath Singh pronounciation.ogg‏Ⓘ‏; נולד ב-10 ביולי 1950) הוא פוליטיקאי הודי המכהן כשר ההגנה של הודו וכסגן יושב ראש הלוק סבהה. לשעבר יושב ראש מפלגת העם ההודית, שר הפנים של הודו, וראש השרים של אוטר פרדש.
ביוגרפיה

ראג'נאת' סינג נוד בכפר בהרואה באוטר פרדש ב-10 ביולי 1950 לשפחת איכרים. ב-1964, כשהיה בן 13 הצטרף לראשטריה סוויאמסווק סאנג ובמהלך לימודיו באוניברסיטת גוראקפור היה מזכיר אקאלי בהרטיה וידרהיה פרישאד (אנ'), גוף הסטודנטים של הראשטריה, בין 1969 ו-1971.
סינג קיבל תואר מוסמך אוניברסיטה בפיזיקה מהאוניברסיטה, ולאחר לימודיו היה למורה במכללה במירזאפור, שם היה למזכיר הסניף המקומי של הראשטריה ב-1972 וב-1974 הצטרף לבהרטיה ג'אנה סנג. במהלך מצב החירום בהודו, מיוני 1975 עד מרץ 1977 נאסר סינג, כמו מרבית חברי האופוזיציה.
קריירה פוליטית

סינג נבחר לראשונה לאספה המחוקקת של אוטר פרדש ב-1977 מטעם מפלגת ג'נטה, בה התאחדו כלל מפלגות האופוזיציה. לאחר התפוררות המפלגה ב-1980 הצטרף למפלגת העם ההודית שהוקמה מחדש, תחת הבהרטיה ג'אנה סנג. ב-1983 נבחר למזכיר המפלגה באוטר פרדש, וב-1984 לנשיא הבהרטיה ג'נטה יווה מורקה (אנ'), תנועת הנוער של מפלגת העם ההודית, במדינה. ב-1986 מונה למזכיר הכללי של בהרטיה ג'נטה יווה מורקה, וב-1988 לנשיא הארגון.
ב-1988 נבחר סינג למועצה המחוקקת של אוטר פרדש, הבית העליון. לאחר שמפלגת העם זכתה ברוב באספה בבחירות ב-1991, מונה לשר החינוך בממשלת המדינה. במהלך כהונתו שוכתבו ספרי המתמטיקה וההיסטוריה של המדינה. ב-1992 פוזרה ממשלת אוטטר פרדש בטענה של התמוטטות החוק והסדר בעקבות הריסת מסגד באבור, וכהונתו תמה. בבחירות לאספה המחוקקת ב-1993 הובס סינג.
ב-1994 נבחר סינג לרג'יה סבהה מטעם אוטר פרדש, ובנובמבר 1999 מונה לשר לתחבורה יבשתית בממשלת אטאל ביהארי ואג'פאיי השלישית. במקביל, מונה ב-1997 ליו"ר סניף המפלגה באוטר פרדש, ולא משך את ידו מהפוליטיקה הפנימית במדינה.
באוקטובר 2000 נבחר סינג לראש השרים של אוטר פרדש, וכיהן בתפקיד עד התפטרותו מרץ 2002, לאחר שממשלתו איבדה את הרוב באספה.
סינג חזר לרג'יה סבהה מטעם אוטר פרדש בנובמבר 2002, וחזר לממשלת ואג'פאיי במאי 2003, הפעם כשר החקלאות. כיהן בתפקיד עד תבוסת מפלגת העם בבחירות ללוק סבהה ב-2004.
ב-2006 התפטר לאל קרישנה אדוואני מראשות מפלגת העם, וסינג נבחר לנשיא המפלגה. סינג התפטר ב-2009 לאחר תבוסת המפלגה בבחירות ללוק סבהה, למרות שהוא עצמו נבחר לראשונה לוק סבהה. הוא חזר ונבחר לנשיא המפלגה ב-2013 כשהוא מכהן עד לאחר ניצחון המפלגה בבחירות בהודו ב-2014.
בממשלת מודי הראשונה שימש סינג כשר הפנים. בממשלתו השנייה שהושבעה ב-2019 מונה לשר ההגנה, תפקיד שהוא מחזיק גם בממשלת מודי השלישית שהושבעה ביוני 2024.
הערות שוליים

↑  Rajnath Singh's biography tracing 5 decades in politics to hit stands in May, India Today, ‏10 באפריל 2019 (באנגלית)
1 2  Aditi Phadnis, Business Standard Political Profiles of Cabals and Kings, Business Standard, 2009, עמ' 95–96. (באנגלית)
| --- | --- |
בקרת זהויות :  BIBSYS: 90411484  BnF: cb352869825 (data)  GND: 128726717  ISNI: 0000 0000 8137 8910  LCCN: nb2002003105  SUDOC: 075838885  VIAF: 3532975   WorldCat (עם VIAF): 3532975
קווין פריצ'רד

| --- | --- |

פריצ'רד בשנת 2009
 לידה:  17 ביולי 1967  (בן 57) בלומינגטון, אינדיאנה, ארצות הברית
 עמדה:  ג'נרל מנג'ר
 גובה:  1.91 מטרים
 מכללה:  אוניברסיטת קנזס
 דראפט:  בחירה מספר 34, 1990 גולדן סטייט ווריורס
 קבוצות כשחקן
 1990–1991 1991–1992 1992–1993 1993–1994 1994–1995 1995 1995 1996 1996–1997:  גולדן סטייט ווריורס בוסטון סלטיקס קסרס רג'ו די קלבריה קוואד סיטי ת'אנדר פילדלפיה 76' מיאמי היט וושינגטון בולטס באייר לברקוזן
 הישגים כשחקן
 זכייה בטורניר אליפות המכללות (1988)
 קבוצות כמאמן
 2000–2002 2005:  קנזס סיטי נייטס פורטלנד טרייל בלייזרס
 קבוצות כג'נרל מנג'ר
 2007–2010 2017–:  פורטלנד טרייל בלייזרס אינדיאנה פייסרס
קווין לי פריצ'רד (באנגלית: Kevin Lee Pritchard; נולד ב-17 ביולי 1967) הוא כדורסלן עבר, מאמן ומנהל קבוצות כדורסל אמריקאי. מאז שנת 2017 מחזיק בתפקידי ה"נשיא לפעולות כדורסל" והג'נרל מנג'ר בקבוצת אינדיאנה פייסרס מליגת ה-NBA.
קריירת משחק

פריצ'רד נולד בעיר בלומינגטון שבאינדיאנה, ובין השנים 1986–1990 למד באוניברסיטת קנזס. בעונת 1987/1988 זכה עם קבוצת הכדורסל של האוניברסיטה (ה"ג'ייהוקס") בטורניר אליפות המכללות, לצדם של דני מאנינג ומילט ניוטון. במשחק הגמר, בו גברה קבוצתו על אוניברסיטת אוקלהומה, קלע פריצ'רד 13 נקודות ומסר 4 אסיסטים. באותה עונה אימן את הקבוצה לארי בראון, ושני עוזריו הראשיים היו אר. סי. ביופורד ואלווין ג'נטרי. בעונות 1989 ו-1990, לאחר עזיבתו של מאנינג ל-NBA, רשם פריצ'רד ממוצעים של 14.5 נקודות ו-4.7 אסיסטים למשחק עבור הג'ייהוקס, אותם אימן רוי ויליאמס.
בדראפט ה-NBA‏ 1990 נבחר פריצ'רד בבחירה ה-34, על ידי גולדן סטייט ווריורס. לאורך הקריירה שיחק לתקופות קצרות עבור חמש קבוצות NBA שונות – גולדן סטייט, בוסטון סלטיקס, פילדלפיה 76', מיאמי היט ווושינגטון בולטס – אולם לא בלט באף אחת מהן, וסיים את קריירת ה-NBA עם ממוצעים צנועים של 3.6 נקודות ו-1.6 אסיסטים למשחק.
כמו כן שיחק פריצ'רד בקבוצות קסרס מהליגה הספרדית, רג'ו די קלבריה מהליגה האיטלקית, באייר לברקוזן מהליגה הגרמנית ו"קוואד סיטי ת'אנדר" מליגת ה-CBA. בשנת 1997 פרש ממשחק, בגיל 29.
קריירת אימון וניהול > השנים הראשונות

בשנת 2000 מונה פריצ'רד לג'נרל מנג'ר ולמאמן של קבוצת "קנזס סיטי נייטס" מליגת ה-ABA החדשה, והוביל אותה לזכייה באליפות הליגה בעונת 2001/2002.
בעונת 2003/2004 שימש כסקאוט בסן אנטוניו ספרס, תחת הג'נרל מנג'ר אר. סי. ביופורד, אותו הכיר מתקופתם המשותפת באוניברסיטת קנזס.
קריירת אימון וניהול > פורטלנד טרייל בלייזרס

בשנת 2004 הצטרף פריצ'רד לצוות המקצועי של פורטלנד טרייל בלייזרס, בתפקיד "Director of player personnel". במרץ 2005 מונה למאמן הראשי הזמני של הקבוצה, במקומו של מוריס צ'יקס אשר פוטר, ועד לסיום עונת 2004/2005 הוביל את הקבוצה למאזן של 5 ניצחונות ו-22 הפסדים.
בקיץ 2006 מונה לעוזרו של נשיא וג'נרל מנג'ר הקבוצה, סטיב פטרסון, ובמרץ 2007 החליף אותו בתפקיד הג'נרל מנג'ר. לקראת עונת 2007/2008 העביר את כוכב הקבוצה זאק רנדולף בטרייד לניו יורק ניקס, וצירף את צ'אנינג פריי, סטיב בלייק, ג'יימס ג'ונס, ג'וש מקרוברטס וזכויות הדראפט על רודי פרננדס, אולם פעולתו הבולטת ביותר הייתה בחירתו בגרג אודן בבחירה הראשונה של דראפט 2007; הבחירה באודן נחשבת בדיעבד לאחד מכישלונות הדראפט הבולטים ביותר אי פעם, לאור פציעותיו הרבות של אודן לאורך הקריירה, ובעיקר בהשוואה לקווין דוראנט אשר נבחר מיד אחריו והפך לאחר השחקנים המצטיינים בליגה. בעונת 2008/2009 הובילו את פורטלנד השחקנים הצעירים ברנדון רוי ולמרכוס אולדרידג' למעמד הפלייאוף, לראשונה מזה 6 שנים, אך הקבוצה הפסידה מול יוסטון רוקטס בסיבוב הראשון. בסיועם של אנדרה מילר ומרקוס קמבי הוותיקים, אותם צירף פריצ'רד, העפילו הבלייזרס פעם נוספת לפלייאוף בעונת 2009/2010, ממנו שוב הודחו בסיבוב הראשון.
ב-24 ביוני 2010, כשעה אחת לפני תחילת דראפט ה-NBA‏ 2010, פוטר פריצ'רד מתפקידו והוחלף על ידי ריץ' צ'ו.
קריירת אימון וניהול > אינדיאנה פייסרס

ביוני 2011 הצטרף פריצ'רד לצוות המקצועי של אינדיאנה פייסרס, וכשנה לאחר מכן מונה לעוזרו של הג'נרל מנג'ר לארי בירד. לקראת עונת 2017/2018 התפטר בירד מתפקידיו בקבוצה, ופריצ'רד מונה במקומו כ"נשיא לפעולות כדורסל" וכג'נרל מנג'ר. באותה הפגרה שלח את כוכב הקבוצה פול ג'ורג' לאוקלהומה סיטי ת'אנדר בתמורה לוויקטור אולדיפו ודומנטאס סאבוניס, וכן החתים את בויאן בוגדנוביץ' ואת דארן קוליסון על חוזים לשנתיים.
בקיץ 2018 החתים את מיילס טרנר על הארכת חוזה ל-4 עונות (בסך 72 מיליון דולר), ושנה לאחר מכן האריך את חוזהו של סאבוניס (77 מיליון דולר ל-4 שנים), צירף את טי. ג'יי. וורן בטרייד מפיניקס סאנס, והחתים את מלקולם ברוגדון על חוזה ל-4 שנים (בסך 88 מיליון דולר).
הערות שוליים

↑  רשימת הפעולות של פריצ'רד כג'נרל מנג'ר, באתר basketball-reference.com
↑  סטטיסטיקות משחק הגמר בין קנזס לאוקלהומה, באתר sports-reference.com
↑  סטטיסטיקות המכללות של פריצ'רד, באתר sports-reference.com
↑  רשימת הנבחרים בדראפט 1990, באתר basketball-reference.com
↑  סטטיסטיקות המשחק של פריצ'רד ב-NBA, באתר basketball-reference.com
↑  פריצ'רד מונה לסקאוט בסן אנטוניו, באתר kusports.com,‏ 7 באוקטובר 2003
↑  פריצ'רד מונה לג'נרל מנג'ר של פורטלנד, באתר ESPN,‏ 30 במרץ 2007
↑  אודן: אני אזכר כ"באסט" הגדול אי פעם, באתר ESPN,‏ 11 בנובמבר 2016
↑  האם אודן באמת ה"באסט" הגדול ביותר?, באתר foxsports.com,‏ 30 ביוני 2017
↑  פריצ'רד פוטר מתפקידו בפורטלנד, באתר oregonlive.com,‏ 24 ביוני 2010
↑  פריצ'רד מחליף את בירד כג'נרל מנג'ר של הפייסרס, באתר הקבוצה, 1 במאי 2017
↑  ג'ורג' נשלח לת'אנדר בתמורה לאולדיפו וסאבוניס, באתר bleacherreport.com,‏ 6 ביולי 2017
↑  טרנר מסכם על הארכת חוזה באינדיאנה, באתר ESPN,‏ 16 באוקטובר 2018
↑  סאבוניס מסכם על הארכת חוזה באינדיאנה, באתר bleacherreport.com,‏ 21 באוקטובר 2019
↑  אינדיאנה מצרפת את וורן, באתר bleacherreport.com,‏ 21 ביוני 2019
↑  אינדיאנה מצרפת את ברוגדון, באתר הקבוצה, 6 ביולי 2019
רחמים כהן

| --- | --- |
אין תמונה חופשית
 לידה:  1960 (בן 64 בערך)
 מדינה:  ישראל 
 כינוי:  רחמו
 השתייכות:   צבא הגנה לישראל
 דרגה:    סרן
 תפקידים בשירות
 מפקד גדוד 890  מפקד עוצבת הגולן
 פעולות ומבצעים
 מבצע ליטני    מבצע שלום הגליל  האינתיפאדה הראשונה    המערכה ברצועת הביטחון  האינתיפאדה השנייה
 תפקידים אזרחיים
 סולתם מערכות אלביט מערכות
 
רחמים כהן (נולד ב-1960) שירת בצה"ל כמפקד גדוד 890 וכמפקד עוצבת הגולן. הורשע בהתנהגות שאינה הולמת והורד מדרגת אלוף-משנה לדרגת סרן.
שירות צבאי

כהן התגייס לצה"ל, התנדב לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ומונה למפקד מחלקה. לאחר מכן שימש כמפקד פלוגה. הועלה לדרגת סא"ל לאחר שמונה למפקד גדוד 890 בין השנים 1993–1994. בהמשך שימש כחבר בוועדת חקירה לבדיקת אסון השריפה בוואדי סלוקי. בשנים 1997–1999 שימש כמפקד עוצבת הגולן בדרגת אל"ם.
בשנת 1999 הועמד לדין והואשם בביצוע מעשים מגונים בארבע חיילות שהיו כפופות לו, וכן יוחסה לו עבירה של התנהגות שאינה הולמת. בשנת 2004, במסגרת עסקת טיעון, הוא הורשע בהתנהגות בלתי הולמת והורד לדרגת סרן.
לאחר שחרורו מצה"ל עבד בחברת "סולתם מערכות". בשנת 2021 מונה לאיש השיווק של מתקן האימונים האזרחי של אלביט מערכות במחנה נחל שורק.
הערות שוליים

↑  דרגת אלוף-משנה נשללה הרשעה בהתנהגות שאינה הולמת
↑  עופר רגב והדס רגב-ירקוני, "890 לא חוזרים עד שמבצעים", פורת הוצאה לאור, מרץ 2009, עמוד 177
↑  עמרי אסנהיים, אש צולבת, מעריב, כפי שהועלה באתר פרש.
↑  יוסי ועקנין, 20 שנה ליציאת צה"ל מלבנון: המורשת של קשר המח"ט שנפל במוצב גלגלית, Mynet העמק, 13 באפריל 2020
1 2   יניב קובוביץ, מח"ט שהורשע בפגיעה בחיילות והודח מצה"ל מועסק במתקן אימונים לחיילים, באתר הארץ, 19 ביוני 2022
קריסטינה באך

| --- | --- |

 לידה:  7 באפריל 1962 (בת 62) מטמאן, גרמניה המערבית 
 שם במה:  Kristina Bach 
 מוקד פעילות:  גרמניה 
 תקופת הפעילות:  מ-1970 
 סוגה:  מוזיקת שלאגר 
 שפה מועדפת:  גרמנית 
 פרסים והוקרה:  Fred Jay Award (2021)  Goldene Stimmgabel (1994)  Goldene Stimmgabel (1994) 
 www.kristinabach.de
 פרופיל ב-IMDb
 
קריסטינה באך (בגרמנית: Kristina Bach; נולדה ב-7 באפריל 1962) היא זמרת להיטים, משוררת ומפיקה ידועה בגרמניה. מתגוררת כיום בציריך, שווייץ.
באך נולדה בעיירה מטמאן שבמדינת נורדריין-וסטפאליה, גרמניה, בשם קריסטינה בראוור. היא החלה את הקריירה שלה בגיל 13 בזכייה בתחרות לכישרונות צעירים. מאוחר יותר למדה פיתוח קול, ריקוד, נגינה בפסנתר ובגיטרה. את שירה הראשון פרסמה ב-1983 ומאז הוציאה עשרות סינגלים ו-13 אלבומים. אלבומה האחרון, Die 1002. Nacht ("הלילה ה-1002"), יצא לאור ב-2006 וזכה לפופולריות רבה.
בשנות התשעים היא גילתה את הזמרת מישל איתה היא עבדה.
היא הנחתה מספר תוכניות טלוויזיה בגרמניה.
קיי די לאנג

| --- | --- |

 לידה:  2 בנובמבר 1961 (בת 62) קנדה אלברטה, קנדה
 שם לידה:  קת'רין דון לאנג
 שם במה:  k.d. lang 
 מוקד פעילות:  קנדה 
 תקופת הפעילות:  מ-1984
 מקום לימודים:  קולג' רד דיר 
 עיסוק:  זמרת יוצרת, הפקה מוזיקלית, אקטיביזם,
 סוגה:  קאנטרי, פופ
 סוג קול:  מצו-סופרן 
 שפה מועדפת:  אנגלית 
 כלי נגינה:  גיטרה, זמרה
 חברת תקליטים:  Bumstead, Sire, Warner Bros., Nonesuch
 פרסים והוקרה:  שדרת הכוכבים של קנדה (2008)  פרס המוזיקה הבריטית לאמנית סולו בין-לאומית (1995)  פרס VMA לאמנית השנה (1993)  פרס ג'ונו לפזמונאי השנה (1993)  פרס גראמי לאלבום פופ מסורתי (2003)  היכל התהילה של המוזיקה הקנדית (2013)  פרס ויטו רוסו של הליגה ההומו-לסבית נגד השמצה (1998)  Americana Trailblazer Award (2018)  פרס ג'ונו לאלבום השנה (1993)  פרס הגראמי לביצוע סולו הפופ הנשי הטוב ביותר (1992)  פרס ג'ק ריצ'רדסון למפיק השנה (1993)  פרס גראמי לשיתוף פעולה למוזיקת קאנטרי (1988)  פרס גראמי להופעת קאנטרי (נשים) (1989)  פרס ג'ונו לפריצת השנה  קצינה במסדר קנדה  פרסי התקשורת של הליגה ההומו-לסבית נגד השמצה  CASBY Award 
 www.kdlang.com
 פרופיל ב-IMDb
 
קת'רין דון לאנג (באנגלית: Kathryn Dawn Lang; נולדה ב-2 בנובמבר 1961), הידועה בשם הבמה קיי די לאנג (k.d. lang) היא זמרת-יוצרת קנדית.
ביוגרפיה

לאנג נולדה בעיירה חקלאית בשם קונסורט באלברטה שבקנדה, וגדלה בערבות הקנדיות. מצד אביה היא ממוצא גרמני, איסלנדי ומשבט הסו. מצד אימה יש לה שורשים יהודיים ממוצא רוסי.
לאנג החלה את קריירת השירה שלה באירועי קאנטרי בקנדה, הקליטה כמה שירים שזכו לביקורות טובות עד שב-1985 זכתה בטקס פרסי המוזיקה הקנדית בתואר "הזמרת המבטיחה ביותר". לאנג עלתה לקבל את הפרס כשהיא לובשת שימלת כלה, וכדי להצדיק את התואר "המבטיחה ביותר" פיזרה שלל הבטחות הומוריסטיות לגבי דברים שתעשה או שלא תעשה בעתיד.
ב-1986 חתמה לאנג על חוזה הקלטות עם מפיק בנאשוויל, טנסי. ב-1987 יצא האלבום הראשון שלה שקיבל הכרה, מלאך עם פלצור (Angel with a Lariat), שאותו הפיק דייב אדמונדס. הקריירה שלה זכתה לדחיפה אדירה כאשר כוכב הרוק רוי אורביסון בחר בה כדי להקליט עמו את הדואט בוכה (Crying). הדואט זכה בפרס גראמי עבור "שיתוף הפעולה הקולי הטוב ביותר בתחום הקאונטרי".
ב-1988 הופיעה לאנג בטקס הסיום של אולימפיאדת החורף בקלגרי וביצעה את השיר "Turn me Round". בהמשך השנה חזרה לשתף פעולה עם אורביסון כזמרת רקע עבור מופע הטלוויזיה שלו, רוי אורביסון וחברים – לילה בשחור לבן. היא הופיעה שוב על מסך הטלוויזיה בתפקיד אורח בתוכנית חג המולד של פי ווי הרמן ושרה את ג'ינגל בל רוק.
על אלבומה Absolute Torch and Twang זכתה לאנג ב-1989 בפרס זמרת הקאונטרי. הסינגל מתוך האלבום ירח מלא של אהבה (Full Moon of Love) הפך ללהיט במצעדי הפזמונים בארצות הברית, אך שירה הפופולרי ביותר, Constant Craving יצא דווקא באלבומה הבא, Ingénue, ב-1992. הסינגל נמכר במיליונים ברחבי העולם, וזיכה אותה בפרס גראמי עבור "זמרת הפופ הטובה ביותר".
ב-1993 ניסתה לאנג להיכנס לעולם הקולנוע, בתפקיד בינוני בסרט Salmonberries. ב-1999 הופיע בסרטו של הבמאי האוסטרלי סטיבן אליוט "בעיניי המתבונן". לאחר סרט זה לא חזרה להופיע עד לתפקיד אורח בסרט "הדליה השחורה" ב-2006, אך המשיכה לתרום לפסקול של סרטים נוספים כמו Even Cowgirls Get the Blues, חצות בגן הטוב והרע, ומחר לנצח.
ב-29 ביולי 2006 ביצעה לאנג את להיטה Constant Craving בפתיחת האולימפיאדה הגאה (Outgames) במונטריאול.
באולימפיאדת החורף שנערכה בוונקובר במערב קנדה בחודש פברואר 2010 ביצעה לאנג את שירו של לאונרד כהן "הללויה" בטקס הפתיחה.
פעילות חברתית

בנוסף על הקריירה המוזיקלית שלה, לאנג – שיצאה מהארון כלסבית ב-1992 במאמר במגזין הלהט"ב אדבוקט – היא תומכת נלהבת במאבק למען זכויות הגייז, ובכלל זה טיפול בנשאי איידס ומחקר בתחום. היא התפרסמה בשל המראה האנדרוגני שאימצה לעצמה, ועוררה שערורייה כשהצטלמה לשער המגזין "וניטי פייר" בחליפה גברית ועל פניה קצף גילוח, בעוד הדוגמנית סינדי קרופורד גוחנת מעליה, כביכול כדי לגלח את פניה.
לאנג ידועה גם בהיותה טבעונית ותומכת זכויות אדם בטיבט.
דיסקוגרפיה > אלבומי סטודיו

Shadowland (1988)
Ingénue (1992)
All You Can Eat (1995)
Drag (1997)
Invincible Summer (2000)
Hymns of the 49th Parallel (2004)
Watershed (2008)
דיסקוגרפיה > אלבומי אוסף

A Truly Western Experience (1984)
Angel with a Lariat (1987)
Absolute Torch and Twang (1989)
A Wonderful World (2002)
Sing It Loud (2011)
case/lang/veirs (2016)
דיסקוגרפיה > אלבומי פסקול

Even Cowgirls Get the Blues (1993)
קרחון אינגהם

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  72°50′00″S 168°38′00″E﻿ / ﻿72.83333°S 168.63333°E﻿ / -72.83333; 168.63333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אינגהם(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אינגהם
 
קרחון אינגהם או קרחון אינגהאם (באנגלית: Ingham Glacier), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה.
הקרחון ממוקם 5 קילומטרים ממערב לקרחון המפריז.
הקרחון נשפך לקרחון בורכגרווינק.
גובהו של הקרחון 629 מטרים מעל פני הים.
היסטוריה > גילוי הקרחון

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של קלייטון אי. אינגהאם (Clayton E. Ingham), מניו זילנד, שהיה גאופיזיקאי בתחנת האלט בשנת 1957.
קניון האחים ישראל

| --- | --- |
אין תמונה חופשית
 מידע כללי
 סוג:  מרכז קניות 
 כתובת:  יד חרוצים 18
 מיקום:  ירושלים
 מדינה:  ישראל 
 הקמה ובנייה
 תקופת הבנייה:  ?–1989
 תאריך פתיחה רשמי:  1989 
 קואורדינטות:  31°45′04″N 35°12′55″E﻿ / ﻿31.751138888889°N 35.215388888889°E﻿ / 31.751138888889; 35.215388888889
 http://isrmall.co.il
 he
 
קניון ישראל תלפיות (הידוע גם כקניון האחים ישראל) הוא מרכז קניות הממוקם ברחוב יד חרוצים אזור התעשייה תלפיות שבדרום ירושלים, ונמצא בבעלות חברת "האחים ישראל".
היסטוריה

הקרקע עליה הוקם הקניון נרכשה בעסקת קומבינציה מהחברה הכלכלית לירושלים, בידי חברת "האחים ישראל" בשנת 1985. במקום עמד קודם מבנה תעשייתי שאותו הרסה החברה. על פי ההסכם החברה הכלכלית לירושלים החזיקה 30% מהזכויות בפרויקט. על פי תוכנית המתאר ואישורי הבנייה במסגרת הפרויקט היה אמור לקום מבנה לתעשייה ומלאכה, אך במקום זאת בנו "האחים ישראל" קניון בשטח 13 אלף מ"ר. כבר במהלך הבנייה הם הצליחו להשכיר את כל שטחי הקניון, ובדצמבר 1988 ועדת בדיקה שהוקמה הגישה המלצה לאפשר לאחים ישראל להשתמש בבניין למטרות מסחר, כיוון שכבר נקבעו עובדות בשטח.
הקניון נפתח בקיץ 1989. הקניון נחשב תחילה למוצלח, הוא היה הקניון המודרני הראשון בירושלים (לעומת מרכז כלל שהוקם עשר שנים לפניו), וגבה דמי שכירות של עד 30 דולר למ״ר. עם פתיחת קניון מלחה בשנת 1993, ואחר כך קניון הדר הסמוך ב-2001, הוא איבד את מעמדו כקניון המוביל בירושלים, ודמי השכירות בו ירדו.
עם פתיחתו של הקניון התקיימה מדי שנה בקניון תחרות יופי שנקראה "מיס קניון". בינואר 1991 (ימי מלחמת המפרץ) זכתה בתואר זה לאותה שנה הדוגמנית ענת אלימלך, תושבת העיר שהייתה בת כמעט 17 בזמן זכייתה בתואר[דרוש מקור].
בשנת 2001 פתחה במרתף הקניון רשת רמי לוי שיווק השקמה את אחד המרכולים הראשונים שלה. בינואר 2009 רכש רמי לוי את הבעלות על השטח, המשתרע על 1,300 מ"ר, מהחברה הכלכלית לירושלים.
הערות שוליים

↑  פרויקט 500 האנשים העשירים בישראל 2008, באתר TheMarker‏, 1 ביוני 2008
↑  שחר אילן ויותם נבין, 13,000 מ"ר בנייה בניגוד לחוק, כל העיר, 23 בספטמבר 1988
↑  אלעזר לוין, ירושלים: הקניון מתחיל להתמלא, חדשות, 11 ביולי 1988
↑  שחר אילן, יוקם קניון האחים ישראל, כל העיר, 23 בדצמבר 1988
↑  אלעזר לוין, הכי אלגנטיות סיבובית, חדשות, 5 בספטמבר 1989
↑  י-ם: קניון תלפיות עד 30 דולר למ״ר, חדשות, 29 באוגוסט 1988
↑  גיא ימין, ‏ירושלים: חנות תשלם 6 דולר למ"ר בתלפיות, באתר גלובס, 23 באוקטובר 2005
אלעזר לוין, ‏קוסמטיקאית תשלם 7 דולר למ"ר בירושלים, באתר גלובס, 24 באוקטובר 2004
↑  אילנית חיות, ‏רמי לוי רוכש מבנה סופרמרקט מכלכלית ירושלים ב-10.7 מ' ש', באתר גלובס, 12 בינואר 2009